దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
క్రేజీ ప్రాజెక్ట్ నుంచి నిత్యామీనన్ ఔట్!
కథ, సినిమాలో తన పాత్ర.. ఈ రెండూ నచ్చితేనే తప్ప సినిమాలు అంగీకరించదు హీరోయిన్ నిత్యామీనన్.
TNN | Updated:
Dec 6, 2017, 12:55PM IST
కథ, సినిమాలో తన పాత్ర.. ఈ రెండూ నచ్చితేనే తప్ప సినిమాలు అంగీకరించదు హీరోయిన్ నిత్యామీనన్. సినిమాల ఎంపిక విషయంలో ఆచితూచి అడుగులు వేస్తుంటుంది ఈ బ్యూటీ. అందుకే నటిగా మంచి పేరు సంపాదించుకుంది. ఈ మధ్యకాలంలో ఆమె తెలుగులో నటించడం బాగా తగ్గించింది. మంచి అవకాశాలు రాకపోవడం వలనే తెలుగులో నటించడం లేదని గతంలో చెప్పుకొచ్చింది. ఈ క్రమంలో నాని నిర్మిస్తోన్న &lsquo;అ!&rsquo; సినిమాలో నటించడానికి అంగీకరించింది. ఈ సినిమా ఫస్ట్&zwnj;లుక్ కూడా ఇటీవల విడుదలైంది. దీనికి మంచి స్పందన వస్తోంది.
ఇదిలా ఉంటే శర్వానంద్ హీరోగా సుధీర్ వర్మ దర్శకత్వంలో రాబోతున్న సినిమాకు కూడా నిత్యామీనన్ సైన్ చేసింది. సినిమా ఓపెనింగ్ రోజు చిత్రబృందం ఈ విషయాన్ని అధికారికంగా ప్రకటించింది. కానీ ఇప్పుడు ఉన్నట్టుండి నిత్య ఈ ప్రాజెక్ట్ నుంచి తప్పుకుందనే వార్తలు వినిపిస్తున్నాయి. క్రియేటివ్ డిఫరెన్సెస్ కారణంగా ఆమె ఈ ప్రాజెక్ట్ నుంచి వెళ్లిపోయిందని అంటున్నారు. సినిమాలో తనతో పాటు ఉన్న మరో హీరోయిన్ కాజల్ పాత్రకు ఎక్కువ ప్రాముఖ్యత ఉండడంతో నిత్య ఈ నిర్ణయం తీసుకుందని ఫిల్మ్ నగర్ టాక్. కారణమేదైనా దర్శక నిర్మాతలకు నిత్య గట్టి షాకే ఇచ్చింది.